Here is a page extracted from Wikipedia that may contain CSS, HTML, and a lot of unformatted text.

Title: بدو
Content: البدو (Bedouins) هما سكان الصحرا اللى بيسكنوا فى الخيام وعايشين على رعى الجمال والخرفان والمعيز وبيعها بعد كده وهما بيتنقلوا من مكان لمكان حسب وجود الميه والخضرة ، وبالمعنى ده يبقى البدو عكس الحضر اللى عايشين بشكل مستقر فى المدن والقرى علشان حياتهم فى الصحرا اديتهم الفرصة انهم يعيشوا على طبيعتهم بعيد عن حياة مجتمع المدينه .

البدو هما القبايل اللى عايشة فى البلاد العربية ومنتشرين فى شبه الجزيره العربيه وصحارى العراق و سوريا و لبنان و الاردن و فلسطين و سينا و السودان و شمال افريقيا و الصحرا الغربيه و موريتانيا ، ويتقدر عددهم ب 21250700  انسان  .

انواع البدو 
 بدو رحل : وهما اللى عندهم الجمال اكتر من الخرفان والمعيز ودول ترحالهم طويل بحدود من 400 لغاية 1000 كيلومتر .
 بدو نص رحل : وهما اللى عندهم الخرفان والمعيز اكتر من الجمال ودول ترحالهم قصير بحدود من 200 لغاية 400 كيلومتر .
النوع التانى من البدو يعتبر مرحلة وسطى بين البداوة والحضارة ، علشان البدو نص الرحل كانو بدو رحل قبل كده وهايبقوا حضريين بعد كده .

لينكات برانيه

مصادر